b'\n_START_ARTICLE_\nBrezkrta\xc4\x8dni elektri\xc4\x8dni motor\n_START_PARAGRAPH_\nBrezkrta\xc4\x8dni elektri\xc4\x8dni motor (ang. Brushless - BL) je  elektri\xc4\x8dni motor, ki nima komutatorjev ali drsnih obro\xc4\x8dev (slip ring-ov), namesto tega ima krmilno elektroniko. Brezkrta\xc4\x8dni motorji so lahko na enosmerni (BLDC) ali izmeni\xc4\x8dni tok (BLAC). Prednost je dalj\xc5\xa1a \xc5\xbeivljenjska doba, manj\xc5\xa1a obraba, ve\xc4\x8dji izkoristek, visoka hitrost vrtenja, odstotnost isker, visoka mo\xc4\x8d in zanesljivost, slabost pa je ve\xc4\x8dja cena zaradi elektronike in ve\xc4\x8dja kompleksnost._NEWLINE_Po navadi so brezkrta\xc4\x8dni motorji s trajnim magnetom (PMSM - permanent-magnet synchronous motor) ali (PMM permanent-magnet motor), razlikujejo se glede na smer magnetnega pretoka: aksialni, radialni, transverzni in spreminjajo\xc4\x8di. Razli\xc4\x8dne izvedbe imajo razli\xc4\x8dno mo\xc4\x8d, izkoristek, te\xc5\xbeo in hitrost._NEWLINE_Obstajajo pa tudi druge izvedbe brezrta\xc4\x8dnih motorjev kot npr. asinhroni indukcijski brezkrta\xc4\x8dni motor in reluktan\xc4\x8dni motorji, ki deluje na principu magneti\xc4\x8dne upornosti._NEWLINE_Brezkrta\xc4\x8dni motor na enosmerni tok BLDC, je v bistvu brezkrta\xc4\x8dni motor na izmeni\xc4\x8dni tok z usmernikom, senzorjem in vgrajeno kontrolno elektroniko. AC inverter/kontroler je izumil Miro Zoric leta 1984._NEWLINE_Mo\xc4\x8d BL DC motorjev je omejena skoraj izklju\xc4\x8dno s temperaturo, prevelika temperatura zmanj\xc5\xa1a mo\xc4\x8d magnetov. V primerjavi s krta\xc4\x8dnimi imajo ve\xc4\x8d navora (glede na te\xc5\xbeo), manj elektromagnetne interference, hlajenje je mo\xc5\xbeno s prevodom toplote (kondukcijo) - zato so lahko bolj za\xc5\xa1\xc4\x8diteni pred umazanijo in ker ni isker bolj varni v okoljih, kjer obstaja mo\xc5\xbenost po\xc5\xbeara._NEWLINE_Akumulatorski vrtalniki (vija\xc4\x8dniki) z brezkrta\xc4\x8dnimi motorji so precej mo\xc4\x8dnej\xc5\xa1i od tradicionalnih. Lahko brez problema zvrtajo 12 mm luknjo v kamen ali beton. Lahko se uporabljajo namesto pnevmatskih vija\xc4\x8dnikov pri gumah.'